钦定古今图书集成/历象汇编/庶征典/第045卷 > 愍帝应顺元年二月丁酉众星流于西北四月改元==清泰元年五月己未，太白昼见。六月甲戌，太白犯右。== > 后周
## 钦定古今图书集成/历象汇编/庶征典/第045卷 > 愍帝应顺元年二月丁酉众星流于西北四月改元==清泰元年五月己未，太白昼见。六月甲戌，太白犯右。== > 后周

### 太祖广顺元年二月丁巳岁犯咸池己未荧惑犯五诸侯三月甲子岁守心己卯荧惑犯鬼壬午荧惑犯天尸四月甲午岁犯钩钤

按《五代史。周太祖本纪》。不载　按《司天考》云云。
按陆游《南唐书》。保大九年夏五月辛未。有星大如五
升器。自西南流坠西北。光烛地。声如雷。

广顺二年二月庚寅，太白经天。七月乙丑，荧惑犯井
钺。八月乙未，荧惑犯天樽。九月辛酉，荧惑犯鬼。庚辰，
太白掩右执法。十月壬辰，太白犯进贤《广顺》三年四月乙丑，荧惑犯灵台。五月辛巳，荧惑犯
上将。丙申，荧惑犯右执法。七月乙酉，月犯房。

按以上《五代史周太祖本纪》不载。　按《司天考》云云。

### 世宗显德元年正月星坠

按《五代史周世宗本纪》不载。　按《司天考》，“显德元年
正月庚寅，有大星坠，有声如雷，牛马皆逸，京城以为
晓鼓，皆伐鼓以应之。”

显德三年正月壬戌，有星孛于参。

按《五代史周世宗本纪》。不载。　按《司天考》云云。
显德四年。月食牛女间。

按《五代史周世宗本纪》，不载　按《十国春秋南汉中
宗本纪》：乾和十五年，帝闻唐兵屡为周人所败，忧形
于色，遣使入贡。中朝复为湖南隔之，乃治战舰，修武
备，既而曰：“吾身得免，幸矣，何暇虑后世哉。”又常自言
知星，会月食，牛女间，出书占之曰：“吾当之矣。”因纵酒
为长夜之饮。